รัฐบาล รณรงค์ใช้อินเทอร์เน็ตถูกวิธีและลดการใช้งานที่ไม่จำเป็น หลังพบข้อมูลวิจัย อินเทอร์เน็ตเป็นปัจจัยหนึ่งที่ทำให้เกิดภาวะโลกร้อน
รัฐบาล รณรงค์ใช้อินเทอร์เน็ตถูกวิธีและลดการใช้งานที่ไม่จำเป็น หลังพบข้อมูลวิจัย อินเทอร์เน็ตเป็นปัจจัยหนึ่งที่ทำให้เกิดภาวะโลกร้อนนาวาเอก สมศักดิ์ ขาวสุวรรณ์ รองปลัดกระทรวงดิจิทัลเพื่อการพัฒนาเศรษฐกิจและสังคม เป็นประธานเปิดงานสัมมนา "ทางออกจากวิกฤติโลกร้อน กับความจริงที่ไม่มีใครพูดถึง" ณ สโมสรทหารบก วิภาวดีรังสิต โดยเคบีโอ เอิร์ธ ภายใต้มูลนิธิโนอิ้ง บุดด้าฯ ซึ่งมีสมาชิก ประกอบด้วย นักวิทยาศาสตร์ นักฟิสิกส์ วิศวกรและผู้เชี่ยวชาญด้านพลังงาน พร้อมกล่าวว่า รัฐบาลให้ความสำคัญกับภาวะโลกร้อน และมีมาตรการแก้ไข 2 มิติ ซึ่งมิติที่ 1 คือการเพิ่มพื้นที่ป่า ด้วยการรณรงค์ให้ทุกภาคส่วนปลูกป่าเพิ่มขึ้น โดยเฉพาะพื้นที่ป่าที่ได้คืนมาจากสังคมเป็นล้านไร่ รวมถึงการบริหารจัดการน้ำอย่างเหมาะสมกับแต่ละฤดูและภูมิภาค เพื่อทำให้เกิดสมดุลทางธรรมชาติและลดปัญหาภัยพิบัติ ส่วนมิติที่ 2 คือการลด โดยรณรรงค์ลดการใช้พลาสติกอย่างจริงจังและกระตุ้นเตือนห้ามทำลายป่าไม้ เพื่อไม่ให้สภาพอากาศเปลี่ยนแปลง แต่ทั้งนี้จากข้อมูลผลการวิจัย พบว่ายังมีอีกปัจจัยที่ส่งผลให้เกิดโลกร้อน คือ อินเทอร์เน็ตและข้อมูลดิจิทัล ซึ่งเป็นตัวเร่งให้เกิดโลกร้อน เพราะมีการใช้งานจำนวนมากในยุคปัจจุบัน ดังนั้นแม้รัฐบาลจะส่งเสริมการใช้อินเทอร์เน็ตและข้อมูลดิจิทัลเพื่อให้ก้าวทันต่อโลกที่เปลี่ยนแปลง แต่ก็ได้ตระหนักถึงภัยโลกร้อนที่อาจเกิดขึ้น จึงรณรงค์ให้ใช้อินเทอร์เน็ตอย่างถูกวิธีและใช้อย่างมีคุณค่า ลดการใช้งานในช่วงที่ไม่จำเป็น เพื่อความสมดุลและลดผลกระทบต่อสิ่งแวดล้อมด้านนางอัจฉราวดี วงศ์สกุล ประธานองค์กรโนอิ้งบุดด้า กล่าวว่า การสัมมนานี้ มุ่งหวังสร้างความรู้ความเข้าใจให้ประชากรโลกตระหนักถึงตัวเร่งปัญหาโลกร้อน ที่มาจากกระแสการพึ่งพาอินเทอร์เน็ตในทุกมิติ จนส่งผลให้เกิดความหนาแน่นของคลื่นอินเทอร์เน็ต อันเป็นคลื่นแม่เหล็กไฟฟ้าชนิดหนึ่งเพิ่มมากขึ้นในชั้นบรรยากาศ จนเกิดสภาวะภูมิอากาศแปรปรวน พร้อมกระตุ้นเตือนให้ร่วมกันหยุดภาวะโลกร้อนที่นอกเหนือจากการลดการใช้พลาสติก นั่นคือ อินเทอร์เน็ต โดยเบื้องต้นขอให้หยุดใช้อินเทอร์เน็ตทุกวันอาทิตย์ เวลา 06.00-10.00 น.เพื่อลดอุณหภูมิโลก